Entomologi og Plantepatologi, 
Ren Entomologi og anvendt Entomologi. 
Af 
Ernst Gram. 
»Vil De, saa snart de kommer hjem, please starte en 
Bevægelse for at faa Entomologien og Plantepatologien 
skilte ad i Europa; de er absolut forskellige i Arbejds- 
maade og Uddannelse, de har ingenting at gøre med 
hinanden!” Dette var den Hilsen, hvormed een af de 
forenede Staters ledende Entomologer modtog mig, første 
Gang jeg sad ved hans Skrivebord; det kom med megen 
Vægt og aabenbart fra Hjertet. 
Naar Spørgsmaalet om , Rigets Deling" skal afgøres, 
er det ikke altid Rigets Tarv, hvorpaa Hovedvægten læg- 
ges af de delende Parter, vi har tværtimod baade i Eu- 
ropa og Amerika set en Del dynastiske Hensyn gøre sig 
gældende, og som Forholdene har udviklet sig, staar 
Entomologer og Plantepatologer skarpt adskilte i Amerika, 
saa at der maa Komitéer og Udsendinge til, hvergang et 
Spørgsmaal kræver begges Medvirkning, mens den an- 
vendte Entomologi i Europa, for saa vidt angaar Plante- 
avl, danner en Afdeling indenfor Plantepatologien, side- 
ordnet med anvendt Mycologi og Bacteriologi; hvad 
Forstentomologien angaar, har denne i Europa udviklet 
sig som et afgrænset Fag, ligesom Studiet af de for Men- 
nesker og Dyr patogene Insekter, 
